**Referat; det udvidede specialespecifikke uddannelsesråd GynObs**

**Roskilde, den 9. september 2014 kl 9-15**

Tilstede: Jette Led Sørensen (RH), Åse Klemmesen (RH), Poul Erik Helklær (Næ), Birthe Andersen (Næstved), Catrine Carlstein (Næstved), Trine Perin (Hol), Gitte Bennich (Roskilde), Line Buchreitz (Roskilde), Pia Brenø (HvH), Lisbeth Elving (HvH), Annette Settnes (Hil), Mette Fabricius (FYGO), Camilla Mandrup (FYGO, supl.), Kasper Aaboe (YL), Bent Hansen (He), Eleonora Cvetnakovska (He), Birgitte Rønn (Sekretariatet lægelig videreudd.)

Afbud: Birgitte Østberg (Hol), Lars Grønlund (formand UU) Lis Brooks (HvH), Mette Bing (Herlev), Signe Perlman (RH)

Referent: Mette Fabricius (FYGO). Suppleret af Jette Led S *(hvis nyt dukket op efter mødet, da med kursiv)*

1. Referat fra sidst udd.rådsmøde godkendes.

Referatet fra mødet med de Ledende overlæger er også godkendt

1. Besøg af Kari Mikines PKL i Urologi, Overlæge Herlev. Oplæg vedr. mini CEX

Generel diskussion om skemaet til feedback ved mini CEX. Implementeringen diskuteres, og bl.a. at det er et skema mere, og opgaven i at få det introduceret og brugt.

Der er forslag om at evt. kun at bruge dele af skemaet i de situationer hvor man er inde på stuen og supervisere.

Diskussion om behov for skema: Der er rigtig mange der er gode til at supervisere, men mange synes det er svært eller bruger slet ikke feedback. Skemaet kan hjælpe med at komme over hurdlen til at give og strukture feedback. Nogle har haft gode erfaringer med at bruge det i akutte situationer. En evt. ambulatoriekoordinator eller ”stjernelæge” kunne bruges til at give feed back. Nogle specialer bruger sygeplejersker til feedback udfra mini CEX. Det kan også være vanskeligt at få feedback jo længere man er i sit uddannelsesforløb, og systematisk feedback er vedvarende ønskeligt. Det handler om planlægning og italesættelse. Det er aktuelt svært at se de tidsmæssige/resursemæssige konsekvenser af indførslen.

Det vil fremadrettet blive et fast punkt i evaluer.dk om man har fået konstruktiv feedback i sit uddannelsesforløb.

Det påpeges at miniCex er anført i målbeskrivelsen, hvorfor vi aktuelt har besluttet at anvende det.

Det understreges også at det er en formativ kompetencevurderingsmetode, dvs. en metode der understøtter feedback. Det er ikke tal-scoringer på skemaet, men de ord der følger med, der er vigtige.

Kari Mikines havde en video med og mødedeltagerne gav feed back på en video fra et urologisk ambulatorium. Der diskuteres om hvordan vi giver feedback forskelligt.

Skemaet’s udformning diskuteres. Og der er ikke klarhed over om Expertniveau=9 svarer til en færdig god speciallæge/specialistniveau, eller om skemaet skal bruges udfra hvad man på et givent niveau vil forvente af uddannelsessøgende, fx ved afslutning af introduktionsstillingen. Der er også overvejelser om ”over niveau” er den rigtige formulering *(JLS: I det originale skema stå ”superior” – se vedhæftning med foto fra bogen af Holmboe & Hawkins: ’Practical guide to the evaluation of Clinical Competence’)*. Vi aftaler at tage dette op i DSOGs UU og med udd. råd i RegSyd og RegNord . Yderligere at se på litteratur *(JAMA review og artikel fra UFL vedhæftet / JLS).*

2. Korte punkter og meddelelser:

Fra Jette:

-Inge Marie Møller ny PKL i Nord, afløser Gitte Eriksen

-Diskussioner og vejlederkurser, evt. specialespecifikke.

I region Nord har de inviteret til at JLS og Jeanette Standbygaard og Christian Rifbjerg skal lave et 3 timers kursus i kirurgisk kompetencevurdering. Dette kursus vil senere kunne bruges i Øst både specialiespecifikt, men måske også i andre skærende specialer.

DIMS vil køre vejlederkurser for de skærende specialer, der er allerede meldt 3 datoer ud, indholdet på kurset dog er ikke afklaret. Kurserne kan formentlig komplementere hinanden, og det 3 timers der er planlagt i kirurgisk kompetence vurdering kan indtænkes.

De tidligere beslutninger i udd. rådet har været ønsker om ”Rejsehold” der kom ud, og lokale temadage i afdelingerne

Andre steder har der været glæde af vejleder kursus på tværs af et hospital så man får glæde af idéer på tværs af specialerne – Fx gennemført i Hillerød. Erfaring samles og vi holder øjne åbne for alle ideer.

-Tilbud fra DIMS: Kursus i Non-tekniske færdigheder. Det er et to dages kursus. Der er ikke fri med løn til introlægerne i vores speciale. Men intro/hovedudd.lægerne kan deltage frivilligt. Der efterlyses folk til at indgå i planlægningen *(vedhæftet PDF af mail om ideen bag kurset – interesserede der vil indgå i udvikling og planlægning kan henvende sig til* [*anna.sofie.mundt@regionh.dk*](mailto:anna.sofie.mundt@regionh.dk) *og cc til JLS )*.

-Introduktionskursus den 8. Januar – invitationer er sendt ud og tilmeldinger efterlyses.

- Lap. Sim. Kurserne skal introlægerne selv tilmelde sig til og det skulle fungere. Meld ind til JLS, hvis I hører om introlæger der ikke får plads, idet specialets læger har fortrinsret, da vi som speciale har bidraget med to simulatorer.

- Der er skrevet en oversigt og et brev til de nye kursister, hvor det understreges kurser man selv skal tilmelde sig. Forskningstræning og SOL kurser.

-Der kører debat om oprettelse af flere Hoveduddannelser i specialet. Den har en anden proces end vanligt, da den er sat i gang af regionerne, og ikke via SST prognoseudvalget og speciallægeselskaberne. Debatten kører især i Nord. Der kører en diskussion om man kan oprette flere forløb især perifært også med henblik på rekruttering. Der er især i andre specialer ønsker om ekstra forløb.

-1813 problematikken diskuteres. Dette er uden indflydelse på gynobs specialet, men har fx stor betydning i pædiatri. En problemstilling er at de almindelige evaluerings redskaber bruges ikke i 1813, der ikke er mulighed for inspektorbesøg osv.

-Der mangler inspektorer, og det er generelt et problem med at få fri med løn. Dette tages op via og man vil gå videre med og forsøge at gøre regionerne ansvarlige.

-logbog.net: Gyn-Obs kommer på her i efteråret. Alle UAO skal tjekke at alle introlæger og vejledere, der skal kunne signere er lagt ind i evaluer.dk. Dem der ikke er tilmeldt skal tilmeldes via. Sekretariatet, send mail til Birthe Rønn. Spørgsmål til logbog.net til [barbara.boegsted.knudsen@regionh.dk](mailto:barbara.boegsted.knudsen@regionh.dk)

-Problematiske inspektorrapporter med anmærkninger tages regelmæssigt op og diskuteres i Det Regionale råd og her blev Roskilde nævnt. Der er gjort tiltag til at forbedre uddannelsesforholdene i Roskilde og der bliver nyt inspektorbesøg i det nye år

-6 nov.2014 DSMU Årsmøde og dag med udd. fagligt indhold: ”Uddannelseskultur - en uforanderlig størrelse eller et formbart redskab?” Se mere og tilmeld <http://dsmu.dk/node/150>

-9. dec. 2014 Øresundsmøde i Lund ”Clinical Skills Training” Program og tilmelding: <http://oresundsymposium.dk/programme.php>

**Meritsag:**

Der er mange meritsag pga af de mange hovedudd. læger der bliver gravide. De behandles af Sekr. for Lægelige Videreuddannelse i samarbejde med formanden for udd. rådet (JLS).

Vi har mange år fulgt princippet, at der kan byttes ligeværdigt, dvs Holbæk og Næstved kan byttes. Roskilde og Hillerød kan byttes og Herlev, Hvidovre, RH kan byttes. Der kan også byttes ’opad’, men ikke ’nedaf’. Alle hovedudd. forløb er sammensat, så der max. er 1 år på mindre afd. som Holbæk og Næstved.

Aktuelt er der ønske om og argumenteret for en meritsag der brød med disse principper. JLS havde derfor bedt om at meritsagen blev behandlet af udd. rådet.

De tidligere fastsatte principper for merit gennemgås og diskuteres. Argumenterne for den aktuelle meritsagen diskuteres. Et enigt udd. råd kommer frem til at der ikke skal gives merit i den aktuelle sag.

Birgitte Rønn vil melde tilbage til de involverede afdelinger.

**Diskussion af de nye lommehæfter til uddannelse**

Vi går bordet rundt og flg. meldes ind:

Fordele lommehæftet: Virker bedre end det eksisterende, Samtlige vejledere kan overskue de nye ting i et hæfte. Betyder at vi skal tage redskaberne i brug. Begejstring, det letter overskueligheden. Imponerende stk. arbejde. Der er brug for et samlet hæfte som de kan bruge. Indholdet er godt og giver et samlet overblik. Er god til proces-evaluering.

Ulemper lommehæftet: Udd. lægerne har den ikke med i lommen. Mange tænker at de skal dokumentere det de kan selvstændigt og ikke læringsprocessen. Nogle introlæger er godt i gang med den gamle. Layoutet kan optimeres. Uoverskueligt og ikke logisk bygget op. Samme struktur ved hvert afsnit. Lidt for stor og lidt svær at få i lommen. Skemaerne kunne udelades og så henviser bogen til dem. Nogle er stadig meget glade for den gamle tjekliste. Gyn-zone henvisninger er mindre brugbare, da det ikke bruges alle steder. Andre Hillerød ting gælder ikke for alle. Den tager tid at implementere.

Roskilde, Holbæk g Næsteved er ikke i gang med at bruge lommehæftet endnu.

Andre hjælpemidler i specialægeuddannelsen:

En App kaldet ’vejeldning’ er lavet i Region Nord

Den hedder bare: ”Vejledning” og kan downloades til smart phone via App store eller fra vedhæftede barcode.

Opsamling:

Lommehæftet opfylder noget at det behov der er.

En elektronisk løsning ville være optimalt, men er ikke realistisk lige nu.

Vi afventer hvad logbog.net kan

Vi vil afvente hvad region Nord og Syd får af erfaringer og bud på løsninger.

En evt. elektronisk løsning skal samtænkes for hele landet, med UU, DSOG mv.

Vi beslutter som kompromis at fortsætter med lommehæftet i samme udgave dette efteråret.

Mail meget gerne antal ind til Jette så får I hæfter retur

**Orientering om karrieredagen ved Line Buchreitz**

Line er tovholder og arrangementet er planlagt. Der er brug for Lap Sim udstyr og alternativt Ipad trainers. *Eftermødet har JLS via Ebbe Tinghøj og Lars Konge på CEKU fået adgang til vi låner iPad træenere.*

**FYGO kursus**

Camilla Mandrup fremlægger ideer til kursus, der er under planlægning ”Sådan læser du din målbeskrivelse og kommer i gang med kompetencevurderingsmetoder”. FYGO får input fra udd.rådet. JLS tager kontakt til Camilla og RegN og RegS for at få samordnet indhold i et kursus.

**Gruppearbejde om uddannelsesprogrammer og aftaler afdelingerne imellem.**

På mødet er afsat 3 timer til gruppearbejde i mange smågrupper mellem afd. for at få udd. programmer på plads, dvs den relevante kompetence fordeling mellem afd.

Alle kom godt i gang.

Hver afd. skal lave forløbsplan for Introduktionsuddannelsen.

Den afd. der har Hoveduddannelsesforløbet er ansvarlig for at få programmet færdig.

DEADLINE for udd. progammer er 1. jan 2015

Det næste møde er fredag den 30. januar 2015 i Hvidovre kl 8-15

**Forslag til næste møde:**

Uddannelsesprogrammer skal være færdige og fremlægges.

Vejlederkurser, specialespecifikke kurser. Kan ses som pendant til FYGOs kursus for uddannelseslæger

Ultralydsoplæring/undervisning til Introlæger

Runder fra afdelingerne, evt. emnespecifikt

Og meld gerne andet ind